stanford-oval/wikipedia huggingface dataset:
Perunpaksujalka

| Perunpaksujalka |
| --- | --- |

Uhanalaisuusluokitus
 Vaarantunut  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Rantalinnut Charadriiformes
Alalahko::  Kahlaajat Charadrii
Heimo::  Paksujalat Burhinidae
Suku::  Paksujalat Burhinus
Laji::  superciliaris
Kaksiosainen nimi
 Burhinus superciliaris  (Tschudi, 1843) 
Katso myös
   Perunpaksujalka Wikispeciesissä   Perunpaksujalka Commonsissa 
Infobox OKNimi-testi OKVirheellinen IUCN-arvo: 
Perunpaksujalka (Burhinus superciliaris) on eteläamerikkalainen kahlaaja. Sen elinympäristö ulottuu Tyynenmeren rannikkoa pitkin Ecuadorin eteläkärjestä Perun eteläosiin. Lajin holotyypin kuvaili Johann Jakob von Tschudi Perun rannikolta 1843.
Aachenin tuomiokirkko

Näkymä etelästä noin 1900.
Aachenin tuomiokirkko eli Aachenin katedraali (saks. Kaiserdom) on Saksan Aachenissa sijaitseva Pohjois-Euroopan vanhin katedraali. Kaarle Suuri rakennutti itselleen Aacheniin palatsin ja siihen Einhardin johdolla suuren kappelin, joka on karolingisen arkkitehtuurin tunnetuin muistomerkki. Palatsista on jäljellä vain tämä kappeli, josta tuli myöhemmin tuomiokirkko. Rakennustyöt alkoivat 786. Kaarle Suuri kuoli 814, ja hänet haudattiin omaan kirkkoonsa.
Nykyisen muotonsa katedraali on saanut vähitellen yli tuhannen vuoden kuluessa. Sen ytimessä on Kaarle Suuren palatsin kappeli. Tuomiokirkon nykyisiin rakenteisiin verrattuna se näyttää varsin pieneltä, mutta valmistuessaan se oli Alppien pohjoispuolen suurin muurattu kupoli.lähde?
Katedraali on Unescon maailmanperintökohde.lähde?
Historia

Tuomiokirkko oli kuudensadan vuoden ajan (936–1531) Pyhän saksalais-roomalaisen keisarikunnan hallitsijoiden kruunauspaikka. Goottilaisella kaudella katedraalia laajennettiin, jotta pyhiinvaeltajien joukot mahtuivat sisään. Laajennusosa vihittiin käyttöön Kaarle Suuren kuoleman 600-vuotisjuhlallisuuksissa.lähde?
Aarrekammio

Aachenin tuomiokirkon aarrekammiossa on monia myöhäisklassisia, karolinginisia ja ottolaisia sekä taide- että kirkkohistoriallisesti merkittäviä aarteita. Eräs näistä on Lotharin risti, joka valmistettiin Otto III:n tilauksesta n. vuonna 1000. Risti on puoli metriä korkea, ja se on tehty kullasta, filigraanista, jalokivistä ja cloisonné-emalista. Lisäksi ristiin on upotettu antiikin aikaisia gemmoja: sivussa oleva kuvaa kolmea sulotarta, kun taas keskellä oleva kamee kuvaa keisari Augustusta. Tapa koristella risti juontaa juurensa Ilmestyskirjasta, jonka mukaan taivaallinen Jerusalem tullaan rakentamaan jalokivistä, minkä myötä Rooman ensimmäinen kristitty kreisari Konstantinus otti tunnuksekseen jalokivikoristeisen ristin (lat. crux gemmata).
Yksityiskohta Lotharin rististä, keisari Augustus
Delta (baryoni)

Delta-baryonit ovat ryhmä baryoneja, joiden spin on 3/2 ja outous nolla. Ne ovat suhteellisen kevyitä baryoneja, joiden massa on noin 1232 Mev/c2, ja niissä on ainoastaan ylös- ja alas-kvarkkeja (u ja d). Deltabaryoneja on neljä lajia, joiden varaukset ovat välillä −1 ... 2 alkeisvarausyksikköä. Tämän mukaisesti niille käytetään merkintöjä Δ−, Δ0, Δ+ ja Δ2++.
Hajoaminen

Kaikki deltabaryonit ovat hyvin lyhytikäisiä. Ne hajoavat vahvalla vuorovaikutuksella nukleoniksi, siis protoniksi tai neutroniksi sekä pioniksi. Harvemmin ja paljon hitaammin saattaa Δ+ hajota myös protoniksi ja fotoniksi sekä Δ0 vastaavasti neutroniksi ja fotoniksi.
Rakenne

Koska delta-baryonien spin on 3/2, on niissä kaikkien kolmen kvarkin spinien oltava samansuuntaiset, toisin kuin protonissa ja neutronissa, joissa yhden kvarkin spinin suunta on päinvastainen kuin muiden niin, että hiukkasen kokonaisspin on 1/2.  Spin onkin ainoa kvanttiluku, joka oleellisesti erottaa Δ+- ja Δ0-hiukkaset protonista ja neutronista.
Koska ylös-kvarkin varaus on +2/3 ja alas-kvarkin −1/3 alkeisvarausta, voi näistä muodostuvien kolmen kvarkin yhdistelmien varaus vaihdella −1:stä +2:een. Näistä jokaisella on myös antihiukkanen, joka muodostuu vastaavista antikvarkeista.  Δ+2 -hiukkasen varaus, +2, on hiukkasfysiikassa varsin poikkeuksellinen, ja se olikin tärkeimpiä vihjeitä, joiden pohjalta kvarkkimalliin päädyttiin.
Luettelo deltabaryoneista

| Nimi | Symboli | Kvarkki- koostumus | Lepomassa (MeV/c2) | Isospin | Liikemäärämomentti, Pariteetti | varaus (e) | outous | lumo | Keskimääräinen elinikä (sekuntia) | Tavallisin hajoamistapa |
| --- | --- | --- | --- | --- | --- | --- | --- | --- | --- | --- |
| Delta | Δ++(1232) | uuu | 1,232 ± 1 | 3/2 | 3/2+ | +2 | 0 | 0 | (5,58 ± 0,09) × 10−24 | π+ + p+ |
| Delta | Δ+(1232) | uud | 1,232 ± 1 | 3/2 | 3/2+ | +1 | 0 | 0 | (5,58 ± 0,09) × 10−24 | π+ + n tai   π0 + p+ |
| Delta | Δ0(1232) | udd | 1,232 ± 1 | 3/2 | 3/2+ | 0 | 0 | 0 | (5,58 ± 0,09) × 10−24 | π0 + n tai   π− + p+ |
| Delta | Δ−(1232) | ddd | 1,232 ± 1 | 3/2 | 3/2+ | −1 | 0 | 0 | (5,58 ± 0,09) × 10−24 | π− + n |
Kivunkehrääjä

| Kivunkehrääjä> Uhanalaisuusluokitus |
| --- | --- |
 Puutteellisesti tunnettu  
  
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Kehrääjälinnut Caprimulgiformes
Heimo::  Kehrääjät Caprimulgidae
Suku::  Kehrääjät Caprimulgus
Laji::  prigoginei
Kaksiosainen nimi
 Caprimulgus prigoginei  Louette, 1990 
Infobox OKNimi-testi OKVirheellinen IUCN-arvo: 
Kivunkehrääjä (Caprimulgus prigoginei) on Itombwen vuoristossa Kongon demokraattisen tasavallan itäosassa esiintyvä lintu. Siitä ei tiedetä paljoakaan, koska dokumentoituja havaintoja ei ole kuin yksi ja kyseessä on ilmeisesti yön pimeydessä liikkuva ja kehrääjien tapaan varsin hyvin ympäristöönsä päivälevollaan naamioituva hyönteissyöjä.
Väriltään kivunkehrääjä on kirjavanruskea ja sillä on vaaleat täplät kaulan ja niskan sivuissa sekä pyrstönkärjen reunoissa. Pituus on noin 19 cm.
Laji tunnetaan ja lajikuvaus on laadittu yhden Zairen eli  nykyisen Kongon itäosassa sijaitsevalla Itombwen vuoristoalueella vuonna 1955 pyydystetyn naaraslinnun perusteella.
Kehrääjän ääntä on nauhoitettu alkuperäisen löytöpaikan lähellä vuonna 1996, ja kyseessä on todennäköisesti sama laji. Samanlaisia nauhoituksia on tehty myös muualla Kongossa, Kamerunissa ja Gabonissa.
Neferkamin Anu

Neferkamin Anu oli muinaisen Egyptin 8.dynastian faarao. Neferkamin Anu mainitaan sekä Abydoksen kuningasluettelossa että Torinon papyruksessa. Torinon papyrus on osin vioittunut hänen nimensä kohdalla.
EuroFIR

| EuroFIR AISBL |
| --- | --- |

Perustettu:  29.3.2009
Toimiala:  Elintarvikkeiden koostumus, Elintarvikkeiden koostumustietokannat, Ravitsemustiede
Kotipaikka:  Bryssel, Belgia
Toiminta-alue:  Eurooppa, koko maailma
Jäsenmäärä:  80
Toiminnanjohtaja:  Paul Finglas
Puheenjohtaja:  Paul Finglas
Hallitus:  Maria Glibetic, Barbara Korousic Seljak, Aida Turrini, Luísa Oliveira ja Susanne Westenbrink
 Jäsenet enimmäkseen tutkimuslaitoksia 
Aiheesta muualla
www.eurofir.org
Infobox OKNimi-testi OK: 
EuroFIR (European Food Information Resource) on kansainvälinen yhdistys, jonka tarkoituksena on elintarvikkeiden koostumustietojen saatavuuden, kattavuuden ja laadun parantaminen sekä tähän alaan liittyvien standardien ja yhtenäistettyjen menetelmien kehittäminen. EuroFIR muodostaa verkoston, joka yhdistää maailman elintarvikkeiden koostumustietojen tuottajat ja kansallisten koostumustietokantojen ylläpitäjät. Toiminta on poikkitieteellistä ja sisältää ravitsemustiedettä, elintarvikekemiaa, tietotekniikkaa ja ravitsemuksellista riskinarviointia.
EuroFIR AISBL on Belgiaan rekisteröity yhdistys. AISBL vastaa Belgiassa rekisteröityä yhdistystä Suomessa)
Historia

EuroFIR syntyi 2005-2010 toteutetun tutkimusverkostohankkeen pohjalle. (European Food Information Resource Network project, EuroFIR NoE). Hankkeeseen osallistui 48 partneria 27 maasta: yliopistoja, tutkimuslaitoksia ja yrityksiä. Hankkeen rahoitti Euroopan unionin 6. puiteohjelma (Priority 5: Food Quality and Safety; Contract no FP6-513944) Eräs EuroFIR NoE -projektin päätavoitteita oli toteuttaa ajan tasalla oleva ja koko Euroopan kattava tietopankki elintarvikkeiden koostumustiedolle. Tällaista ei Euroopassa aikaisemmin ollut. Elintarvikkeiden koostumustieto on muuttuu kuitenkin koko ajan analyysimenetelmien, valmistusmenetelmien, tuotekehityksen ja markkinoilla olevien elintarvikkeiden valikoiman ja muuttuessa
Lisääntynyt pitkäaikainen yhteistyö, paremman tiedon laadun ja standardoinnin tarve johti yhdistyksen perustamiseen: EuroFIR NoE -projektin päättyessä syntyi EuroFIR AISBL.
Jäsenet

Jäsenet ovat tutkimuslaitoksia, yliopistoja, yrityksiä tai muita tahoja, jotka työskentelevät elintarvikkeiden koostumustietojen parissa (analysoivat, keräävät tai käyttävät hyväkseen). Monet jäsenistä ylläpitävät elintarvikkeiden kansallista koostumustietopankkia (merkitty *).
Jäsenet > Täysjäsenet

| Organisaatio | Lyhenne | Maa |
| --- | --- | --- |
| Agricultural University of Athens | AUA | Kreikka |
| British Nutrition Foundation | BNF | Iso-Britannia |
| ETH Schweizer Pinscher | ETHZ | Sveitsi |
| French Agency for Food, Environmental and Occupational Health and Safety | ANSES * | Ranska |
| Food Research Institute | FRI * | Slovakia |
| FoodCon | FCN | Belgia |
| Hellenic Health Foundation | HHF * | Kreikka |
| Institute of Food Research | IFR * | Iso-Britannia |
| Institute of Medical Research, University of Belgrade | IMR * | Serbia |
| Institute of Public Health and the Environment  | RIVM * | Hollanti |
| Instituto Nacional de Saúde Dr. Ricardo Jorge | INSA * | Portugali |
| Istituto Nazionale di Ricerca per gli Alimenti e la Nutrizione | INRAN * | Italia |
| Ricerca dell'Istituto Europeo di Oncologica | IEO * | Italia |
| National Food & Nutrition Institute | NFNI | Puola |
| Terveyden ja hyvinvoinnin laitos | THL * | Suomi |
| NUBEL | NUBEL * | Belgia |
| Livsmedelsverket | NFA * | Ruotsi |
| Swedish University of Agricultural Sciences | SLU | Ruotsi |
| National Food Institute at the Technical University of DenmarkTechnical University of Denmark | DTU * | Tanska |
| Norwegian Food Safety Authority | NFSA | Norja |
| Tubitak Marmara Research Centre | TUBITAK * | Turkki |
| University College Cork | UCC * | Irlanti |
| Helsingin yliopisto | UHEL | Suomi |
| University of Leeds | UL | Iso-Britannia |
| Wageningen University  | WU | Hollanti |
Jäsenet > Liitännäisjäsenet

| Organisaatio | Lyhenne | Maa |
| --- | --- | --- |
| Food Centre of Food and Veterinary Service of Latvia | FCF-VS * | Latvia |
| Food Standards Australia New Zealand | FSANZ * | Australia ja Uusi-Seelanti |
| Gent University | UGENT | Belgia |
| Kanadan valtio |  | Kanada |
| Institute of Agricultural Economics and Information | IAEI | Tšekin tasavalta |
| Jožef Stefan Institute | JSI * | Slovenia |
| Matis - Icelandic Food and Biotech R &D | MATIS * | Islanti |
| Max Rubner Institute | MRI * | Saksa |
| State Environmental Health Centre | SEHC * | Liettua |
| Universidad de Granada | UGR * | Espanja |
| University of Vienna | UVI | Itävalta |
Jäsenet > Tavalliset jäsenet

| Organisaatio | Lyhenne | Maa |
| --- | --- | --- |
| Culmarex S.A. |  | Espanja |
| Ian D. Unwin Food Information Consultancy | IDUFIC | Iso-Britannia |
| Ministry of Health and Consumer Affairs of the Balearic Islands |  | Espanja |
| Polytec | Polytec | Tanska |
| Procter & Gamble |  | Iso-Britannia |
| REPLY Santer | REPLY | Italia |
| Treviso Tecnologia - Azienda Speciale per l'Innovazione della Camera Di Commercio Di Treviso | TVT | Italia |
| Uzhhorod National University Medical Faculty |  | Ukraina |
| Universidad Complutense De Madrid |  | Espanja |
| Universidad Politecnica de Cartagena | UPCT | Espanja |
| Università del Salento |  | Italia |
| University of Ljubljana | UoL | Slovenia |
| Universidad de Vigo | UoV | Espanja |
| University of Wolverhampton | UoW | Iso-Britannia |
| Verein zur Förderung des Technologietransfers an der Hochschule Bremerhaven e.V. | TTZ | Saksa |
| Vivsan Salud Sociedad Limitada |  | Espanja |
| Zeinler Financial & Partner GmbH |  | Itävalta |
Jäsenet > Kunniajäsenet

| Organisaatio | Lyhenne | Maa |
| --- | --- | --- |
| Danish Food Information | DFI * | Tanska |
Tutkimushankkeet

EuroFIR on mukana useissa Euroopan unionin rahoittamissa tutkimus- ja kehityshankkeissa
EuroFIR NEXUS
PlantLIBRA
RFID From Farm to Fork (RFID Pellolta pöytään)
DIETS2
PLEASURE
TDS-Exposure
Hankkeet yhdistävät elintarvikkeiden koostumustietoa, ravitsemuksellista riskinarviointia ja tietotekniikkaa.
Aiheesta muualla

EuroFIR website
Mustarintatikka

| Mustarintatikka |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumalliset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Tikkalinnut Piciformes
Heimo::  Tikat Picidae
Suku::  Töyhtötikat Celeus
Laji::  torquatus
Kaksiosainen nimi
 Celeus torquatus  (Boddaert, 1783) 

Katso myös
   Mustarintatikka Wikispeciesissä   Mustarintatikka Commonsissa 
Infobox OKNimi-testi OKVirheellinen IUCN-arvo: 
Mustarintatikka (Celeus torquatus) on eteläamerikkalainen tikka. Sen esiintymisalue käsittää mantereen pohjoisosan Kolumbian kaakkoisosasta ja Koillis-Ecuadorista Venezuelaan ja sieltä Brasiliaan, itäiseen Peruun ja Pohjois-Boliviaan. Lajista tunnetaan kolme alalajia. Pieter Boddaert kuvaili lajin holotyypin Cayennesta vuonna 1783.
Aatamin puvussa... ja vähän Eevankin (vuoden 1971 elokuva)

| Aatamin puvussa> .. ja vähän Eevankin |
| --- | --- |
 Elokuvan juliste.
Ohjaaja:  Matti Kassila
Käsikirjoittaja:  Matti Kassila   Osmo Lampinen
Perustuu:  Agapetuksen romaaniin Aatamin puvussa ja vähän Eevankin
Tuottaja:  Mauno I. Mäkelä
Säveltäjä:  Nacke Johansson
Kuvaaja:  Olavi Tuomi   Sakari Rimminen
Leikkaaja:  Juho Gartz
Lavastaja:  Aino Mantsas-Kassila
Pääosat:   Heikki Kinnunen  Juha Hyppönen  Tuire Salenius  Marja-Leena Kouki  Veijo Pasanen  Kauko Helovirta  Risto Mäkelä  Pia Hattara  Tapio Hämäläinen  Tiina Rinne  Eila Rinne  Pentti Irjala 
Valmistustiedot
Valmistusmaa:  Suomi
Tuotantoyhtiö:  Fennada-Filmi
Ensi-ilta:   1971-10-088. lokakuuta 1971  
Kesto:  88 minuuttia
Alkuperäiskieli:  suomi
Aiheesta muualla
IMDb 
Elonet
Infobox OKNimi-testi OK: 
Aatamin puvussa... ja vähän Eevankin on vuonna 1971 ensi-iltansa saanut suomalainen komediaelokuva, jonka on ohjannut Matti Kassila. Elokuva perustuu Agapetuksen romaaniin Aatamin puvussa ja vähän Eevankin vuodelta 1928. Samasta aiheesta oli tehty aiemmin jo kaksi elokuvaversiota, vuosina 1931 ja 1940.
Elokuva esitettiin Suomen televisiossa ensi kerran 1976 ja useita kertoja sen jälkeen ja sai ensimmäisellä kerralla valtavan yleisömenestyksen, 2,1 miljoonaa katsojaa. Yhtenä syynä on oletettu olleen tuolloin riehuneen viuhahdus-villityksen. Elokuvaa on kuvattu Luhangassa. Elokuva toi elokuvateattereihin 141 650 katsojaa.
Näyttelijät

| 0 | 1 | 2 |
| --- | --- | --- |
|  Heikki Kinnunen  | … |  Heikki Himanen, televisiomanu   |
|  Juha Hyppönen  | … |  Jussi Kirves, "Jusa", autokorjaamon työnjohtaja   |
|  Marja-Leena Kouki  | … |  Marja, Tuiren ystävätär   |
|  Tuire Salenius  | … |  Tuire Korpela, nimismiehen tytär   |
|  Kauko Helovirta  | … |  Ojanteen nimismies Korpela   |
|  Risto Mäkelä  | … |  vankikarkuri Yrjö Granberg   |
|  Pia Hattara  | … |  Selma, puhelinkeskuksen hoitaja   |
|  Tiina Rinne  | … |  Salme, postivirkailija   |
|  Pentti Irjala  | … |  Hiski, lumppuri   |
|  Tapio Hämäläinen  | … |  konstaapeli Niemelä   |
|  Eila Rinne  | … |  Kerttu Luodepohja   |
|  Raili Veivo  | … |  Niemelän vaimo   |
|  Ada Pääkkönen  | … |  emäntä   |
|  Salme Karppinen  | … |  Tyyne, karjakko   |
|  Veijo Pasanen  | … |  Kantomäen asemapäällikkö Veijo Viirimäki   |
|  Mauri Jaakkola  | … |  hinaajan laivamies   |
|  Ali-saksanpaimenkoira  | … |     |
Elokuvan tekijät

Ohjaus: Matti Kassila
Käsikirjoitus: Matti Kassila ja Osmo Lampinen
Tuotannonjohto: Mauno I. Mäkelä
Kuvaus: Olavi Tuomi ja Sakari Rimminen (B-kuvaaja)
Leikkaus: Juho Gartz
Äänitys: Matti Ylinen
Musiikki: Nacke Johansson
Lavastukset: Aino Mantsas-Kassila
Puvut: Aino Mantsas-Kassila
Apulaiset: Taavi Kassila (kuvausapulainen), Ilkka Ahola (äänittäjän apulainen), Taina Kanth (leikkausapulainen) ja Reijo Kanerva (järjestäjän apulainen)
Muu työryhmä: Lasse Holma (kuvaussihteeri), Erkki Stillman, Lauri Ahokas, Teemu Kassila ja Holger Blommila
Studiopäälikkö: Esko Töyri
Miksaus: Matti Ylinen
Valokuvat: Taavi Kassila
Stunt: Markku Laine (Heikki Kinnusen sijaisratsastaja)
Tuotanto: Fennada-Filmi Oy, 1971
Tuotanto

1970-luku oli Matti Kassilan uralla ahdingon aikaa. Hän ehti ehdottaa tuottajille neljäätoista elokuva-aihetta, kunnes tämä tärppäsi.
Arvioita

Helsingin Sanomien Jussi Karjalainen kutsui elokuvaa tv-esityksen alla 1993 hyvätapaisen kesäkomedian innostamattomaksi lämmittelyksi aikana, jolloin paljasta pintaa sai jo näyttää oikein väreissä.
Aiheesta muualla

Aatamin puvussa... ja vähän Eevankin Elonet.
Concorde

| Concorde |
| --- | --- |
 British Airwaysin Concorde
Tyyppi:  Ylisooninen matkustajalentokone
Alkuperämaa:   Yhdistynyt kuningaskunta  Ranska
Valmistaja:  BAC (myöhemmin British Aerospace ja BAE Systems) Sud Aviation (myöhemmin Aérospatiale ja Airbus)
Ensilento:  2. maaliskuuta 1969
Esitelty:  21. tammikuuta 1976
Tila:  ei käytössä
Pääkäyttäjät:  British Airways Air France
Valmistusmäärä:  20 
Valmistusvuodet:  1965–1979
Viimeinen Concorde-lento laskeutumassa Bristoliin 26. marraskuuta 2003.
Concorde oli ranskalaisen Aérospatialen ja brittiläisen British Aircraft Corporationin (BAC) valmistama yliääninen matkustajakone. Concorde on neuvostovalmisteisen Tupolev Tu-144:n ohella ainoa kaupallisessa matkustajakäytössä ollut ääntä nopeampi lentokone. Myös Boeing suunnitteli yliäänimatkustajakoneen (malli 2707), mutta hanke lakkautettiin vuonna 1971.
Ominaisuudet

Concorden nopeus oli Mach 2,04 ja lentokorkeus 17 000 metriä. Koneessa oli deltasiipi ja Rolls-Royce/SNECMAn valmistamat Olympus 593 Mk610 -jälkipolttimella varustetut moottorit, jotka kehitettiin alun perin Avro Vulcan -strategiseen pommikoneeseen. Jälkipolttimia käytettiin lentoonlähdössä sekä  kiihdytyksessä Mach 0,95- ja Mach 1,7 -nopeuksien välissä. Muulloin jälkipolttimet olivat kytkettyinä pois päältä.
Concorde oli ensimmäinen siviililentokone, joka varustettiin analogisella fly-by-wire-lennonohjausjärjestelmällä. Paremmin tunnettu fly-by-wire-ensituote on Airbus A320, jossa järjestelmä toteutettiin ensi kertaa siviilikoneessa digitaalisena.
Muista liikennekoneista poiketen Concorden tyyppikoulutuksen suorittaminen saattoi kestää jopa viisi kuukautta, aiemmasta lentokokemuksesta riippuen. Koulutuksessa käytettiin jo 1970-luvulla täysipainoisesti täysikokoista lentosimulaattoria, joita oli vain kaksi: toinen Filtonissa, Englannissa, joka on nykyään yleisökäytössä, ja toinen Pariisissa.
Concordea valmistettiin kaikkiaan vain 20 kappaletta. British Airwaysin ja Air Francen lisäksi myös Iran Air tilasi kaksi konetta, mutta perui tilauksen vuoden 1979 vallankumouksen jälkeen. Muiden yhtiöiden tilaukset eivät olleet sitovia ja ne peruttiin ilman sanktioita. Puhjennut öljykriisi nosti Concorden käyttökustannukset korkeiksi.
Käyttö kaupallisessa ilmailussa

Kaupalliset lennot, joita harjoittivat British Airways ja Air France, alkoivat 21. tammikuuta 1976 reiteillä Pariisi–Dakar–Rio de Janeiro ja Lontoo–Bahrain–Sydney. Seuraavana vuonna valmisteltiin liikenteen aloittamista Yhdysvaltoihin. Concorde laskeutui ensimmäisen kerran John F. Kennedyn kansainväliselle lentoasemalle 19. lokakuuta 1977, minkä jälkeen sillä suoritettiin koelentoja sen varmistamiseksi, etteivät nousut ja laskut ylitä melurajoja. Reittiliikenne New Yorkiin alkoi 22. marraskuuta 1977. Myöhemmin reittiliikenne vakiintui ainoastaan reiteille Atlantin yli Pariisista ja Lontoosta New Yorkiin. Tämän lisäksi koneilla tehtiin tilauslentoja.
Lennot Concordeilla lopetettiin vuonna 2003. Osasyynä lopettamiseen oli Air Francen lennon 4590 onnettomuus Pariisin lähellä 25. heinäkuuta 2000. Onnettomuuden aiheutti aikaisemmin samalta kiitotieltä lähteneestä  DC-10-lentokoneesta irronnut metallinpala, joka jäi kiitotielle. Onnettomuuden jälkeen koneisiin tehtyjen teknisten parannusten ja muutosten ansiosta liikennöintiä arvioitiin voitavan jatkaa vuosikymmenen loppuun, mutta suurimmalta osaltaan koneista luopumiseen ennen aikojaan vaikutti niiden heikko taloudellinen kannattavuus ja viime vaiheessa vähentyneet matkustajamäärät. Viimeinen lento Air Francen Concordeilla tehtiin 31. toukokuuta 2003 ja British Airwaysillä vastaavasti 24. lokakuuta 2003. Alun perin British Airwaysin suunnitelma Concorden poistoon liikennöinnistä oli kaavailtu vuoteen 2010. Air Francella varsinaista ajankohtaa ei ollut virallisesti päätetty, mutta sen arvioitiin sijoittuvan vuodelle 2007.
Suomessa Concorde vieraili ensimmäisen kerran 25. joulukuuta 1984. Kone toi 97 englantilaista joulupäivänä kahdeksan tunnin vierailulle Rovaniemelle. Joululennot Concordella Suomeen olivat suosittuja myöhemminkin. Seuraava Concorden Suomen-vierailu oli samalla koneen ensikäynti Helsingissä: kone toi kaupunkiin 76 jalkapallofania 22. toukokuuta 1985.
Teknisiä tietoja

Miehistö: 3 (kapteeni, perämies ja lentomekaanikko)
Matkustajamäärä: 128–144 hlö
Moottorit: 4 kpl Rolls-Royce SNECMA Olympus 593 Mk 610 jälkipolttimin
Työntövoima: 170,2 kN
Suurin matkanopeus: 2,04 Mach (2 179 km/h) 15 390 metrin korkeudessa
Suurin lentokorkeus: 18 290 metriä
Tyypillinen lentonopeus: 2,02 Mach
Ilmaannousunopeus (V2): 370 km/h (200 kn, 230 mph)
Kantama: enimmäiskuormalla 6 230 km, enimmäiskantama 7 250 km
Paino tyhjänä: 78 000 kg
Enimmäislentoonlähtöpaino: 185 065 kg
Suurin hyötykuorma: 12 700 kg
Pituus: 62,17 metriä
Siipien kärkiväli: 25,60 metriä
Korkeus: 11,32 metriä
Siipien pinta-ala: 358,3 m²
Suurin polttoainekuorma 95 680 kg (119 280 litraa)
Polttoaineenkulutus vaakalennossa 22 600 kg/h.
Aiheesta muualla

Kuvia tai muita tiedostoja aiheesta Concorde Wikimedia Commonsissa
Concordesst.com – Concorde-tietoa kattavasti (englanniksi)
www.airliners.net (Arkistoitu – Internet Archive) British Airwaysin Aerospatiale-BAC Concorde 102:n matkustamo
www.airliners.net (Arkistoitu – Internet Archive) Air Francen Aerospatiale-BAC Concorde 101:n matkustamo
www.airliners.net British Airwaysin Aerospatiale-BAC Concorde 102:n matkustamon nopeus- ja korkeusmittarit
www.airliners.net British Airwaysin Aerospatiale-BAC Concorde 102:n ohjaamo
Concorde laskeutumassa.

Concorden ohjaamo.
Patti Smith

| Patti Smith |
| --- | --- |
 Patti Smith Provinssirockissa Seinäjoella 2007
Henkilötiedot
Syntynyt: 30. joulukuuta 1946 (ikä 77) Chicago, Yhdysvallat
Ammatti:  muusikko, runoilija, kirjailija, taiteilija, toimittaja
Muusikko
Aktiivisena:  1974–
Tyylilajit:  punk rock
Soittimet:  kitara, klarinetti
Yhtyeet:  Patti Smith Group
Levy-yhtiöt:  Arista Records, Columbia Records
 Nimikirjoitus
Aiheesta muualla
www.pattismith.net
  [ Muokkaa Wikidatassa ] [ ohje ]  
Patricia Lee ”Patti” Smith (s. 30. joulukuuta 1946 Chicago, Illinois, Yhdysvallat) on yhdysvaltalainen muusikko ja runoilija. Smith julkaisi ensilevynsä Horses vuonna 1975. Hän on tuonut punkmusiikkiin feministisen ja intellektuellin näkökulman, ja häntä pidetään yhtenä rockmusiikin inspiroivimmista tähdistä.